สวัสดีค่ะ เรียนสอบถามคุณค่ะตอนนี้อายุ 34 ย่าง 35 ค่ะ มีประจำเดือนมา 10 วันแล้ว เป็นเลือดสีคล้ำๆ ดำๆ ปริมาณไม่มาก ไม่น้อยค่ะ ผ่านมา 10 วันแล้วยังไม่น้อยลงเลยค่ะ เดือนนี้ประจำเดือนมาเร็วกว่าปกติค่ะ ปกติมาประมาณวันที่ 18-23 แต่รอบนี้มาวันที่ 12 ค่ะ ไม่มีอาการปวดท้องนะคะ ไม่ทราบว่าผิดปกติไหมคะ และต้องรีบไปพบแพทย์หรือไม่คะFYI ช่วงนี้มีอาการเครียดบ้างแต่ไม่มากค่ะ แต่ส่วนใหญ่นอนน้อยค่ะ ประมาณ 4-5 ชั่วโมงค่ะ
สวัสดีค่ะ อาการประจำเดือนมาเกิน 7 วันจะเรียกว่าประจำเดือนที่มามากผิดปกติ ซึ่งอาจมีสาเหตุมาจาก-เนื้องอกมดลูก-ฮอร์โมนไม่สมดุล-มะเร็งบางชนิด เช่น มะเร็งมดลูก มะเร็งเยื่อบุโพรงมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดเบื้องต้นแนะนำกลับไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อน การรักษาเน้นรักษาตามสาเหตุ ควรรีบไป เพราะอาจมีสาเหตุที่เป็นอันตรายได้เช่นกันการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์